Tokajaus vynuogynai
48°09′š. pl. 21°21′r. ilg.﻿ / ﻿48.15°š. pl. 21.35°r. ilg.﻿ / 48.15; 21.35 Tokajaus vynuogynai (veng. Tokaji borvidék svk. Vinohradnícka oblasť Tokaj) – istorinė vynininkystės sritis Vengrijos šiaurės rytuose ir Slovakijos pietryčiuose. Be to, tai viena iš septynių didžiausių vynininkystės sričių Vengrijoje (veng. Tokaji borrégió). Sritis sudaryta iš 28 kaimelių ir 11 149 ha vynuogynų laukų, iš kurių 5500 ha šiuo metu yra naudojami. Tokajus 2002 m. buvo įtrauktas į UNESCO pasaulio paveldo sąrašą. Dėl Trianono sutarties mažesnioji šio regiono dalis šiuo metu priklauso Slovakijai.